《谒苏祠用前韵》
明代·邵宝

去公千载我登堂，春草离离若与荒。雨露不知天地阔，江山应笑古今忙。

官衔漫逐三司使，民瘼愁闻百里郎。何处有灵还可吊，旧游随地是吾乡。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。